[{"text_idx": "#000004", "text": "\u201cOhin mai aprezenta ba Primeiru Ministru ho\nekipa diresaun jera\u0301l habitasaun umanizmu no mo\u0301s ekipa konsultan kona-ba\u0301 estudu\npolu dezenvolvimentu rejiaun rua Batugade no mo\u0301s Baucau, ne\u2019ebe\u0301 mak nia prosesu\ntenderizasaun ita halo ba dala tolu, mak foin ita hetan konsultor ida ne\u2019ebe\u0301\nmak iha kualifikadu bele halo ida ne\u2019e\u201d, Dehan Ministru Obras Pu\u0301blika\nSalvador Soares dos Reis Pires ba Jornalista sira hafoin sorumutuk ho Primeiru\nMinistru Taur Matan Ruak iha Pala\u0301siu Guvernu segunda, (14/06)."}, {"text_idx": "#000005", "text": "Salvador hatutan, sira haree katak estudu de polu\nne\u2019e hanesan aban bainrua dokumentu ne\u2019ebe\u0301 fornese route rapida ba governu atu\nhalo investimentu, iha a\u0301rea ka zona ne\u2019ebe\u0301 dizignadu, atu nune\u2019e bele lori\ndezenvolvimentu besik liu povu sira ne\u2019ebe\u0301 iha rejiaun rua no rejiaun sira\nseluk ne\u2019e bele benefisia investimentu ne\u2019ebe\u0301 governu halo."}, {"text_idx": "#000006", "text": "Nia dehan, hateten aleinde poli\u0301tika desentralizasaun\nne\u2019ebe\u0301 desde governu anterior to\u2019o agora esforsu, atu realiza ida ne\u2019e hanesan\nzona esklusivu dezenvolvimentu ne\u2019ebe\u0301 ita hakarak halo bainhira estudu nia\nrejultadu bele hatudu ona, klaru ke investimentu ida ne\u2019e estudu sei fo\u0301\nrekomendasaun sira hanesan zona industria no komponente sira ne\u2019ebe\u0301 mak investe\nno planu investimentu no seluk-seluk tan."}, {"text_idx": "#000007", "text": "Salvador mo\u0301s dehan estudu viabilidade mo\u0301s fas parte\nida no konsulta mo\u0301s parte relevante sira hanesan ministe\u0301riu sira seluk ne\u2019ebe\u0301\nrelevante iha prosesu estudu ne\u2019e."}, {"text_idx": "#000008", "text": "\u201cEstudu viabilidade ne\u2019e mo\u0301s hanesan fas parte\nida husi termus referensia ne\u2019ebe\u0301 konsultor tenke halo mak konsulta ho parte\nrelevante sira hanesan Ministru MECAE MTCI Ministru Finansas Agrikultura no mo\u0301s\nsira seluk tan ne\u2019ebe\u0301 relevante iha prosesu estudu ne\u2019e rasik\u201d,Tenik Salvador"}, {"text_idx": "#000009", "text": "Nia dehan, liga ba estudu habitasaun hanesan iha\n2021 ne\u2019e Dezembru hamutuk ho Ministru Finansas\nasina akordu ba fulan 18 dezenvolve lai nia preparativus sira ba\ninvestimentu depois fulan ne\u2019e bele lansa Prozetu ida habitasaun ne\u2019e."}, {"text_idx": "#000010", "text": "Nune\u2019e komesa loke ona hanesan intensivu ida, governu\nhalo atu loke merkadu investimentu ba habitasaun ne\u2019e rasik para atu nune\u2019e\nbele fo\u0301 biban ba governu hodi reorganiza fali Di\u0301li revitalizmu fali"}, {"text_idx": "#000011", "text": "Ikus nia dehan, foin mak mai aprezenta foin inisiu\nrelatoriu preliminariu ne\u2019ebe\u0301 sei konklui iha Novembru 2021 tinan ida ne\u2019e,\nespera katak dokumentu ne\u2019e bele guia ba tipu de investimentu industria ne\u2019ebe\u0301\nmak tenke halo iha polu dezenvolvimentu.*Jos"}]